**BILJEŠKE UZ IZVJEŠTAJ HPM-a O PLANIRANIM I OSTVARENIM PRIHODIMA I PRIMICIMA I RASHODIMA I IZDACIMA U PERIODU OD 01.01. DO 30.06.2024.**

Prihod 2024. je smanjen u odnosu na 2023. jer se projekt „Čuvar baštine kao katalizator razvoja, istraživanja i učenja – novi Hrvatski prirodoslovni muzej“ koji je dodatkom br. 3 od 17.11.2023. definiran u periodu od 15.01.2021. do 30.08.2024., privodi kraju te je većina radova već obavljena. Prihod za preostali dio radova biti će isplaćen nakon okončane situacije.

Izvođač radova temeljem sklopljenih sporazuma, a obzirom da nije prebacio priključke vode i struje na sebe, troškove za iste uplaćuje na naš žiro-račun.

Porasli su vlastiti prihodi od usluga jer je dio ugovora koji je realiziran krajem 2023. godine sada došao na naplatu, a prodaja proizvoda i robe se je smanjila obzirom da je muzej zatvoren pa se je smanjio i interes posjetitelja za naše publikacije (nakon otvaranja muzeja očekujemo znatan porast prodaje publikacija i suvenira).

Približavanjem završetka obnove i rekonstrukcije muzeja smanjio se trošak na dodatnim ulaganjima u građevinske objekte, ali se istovremeno zbog opremanja renovirane zgrade i izrade stalnog postava povećao trošak opreme i namještaja, materijala i sirovina, trošak tekućeg investicijskog održavanja, promidžbe i informiranja.

Stanje nedospjelih obveza znatno je manje u odnosu na prethodnu godinu zbog toga što je većina radova na obnovi i rekonstrukciji zgrade već odrađena, te su računi izvođača radova (koji su značajno utjecali na iznos obveza) manji.

Zagreb, 09.07.2024.

Šefica računovodstva:

Irena Poljančić, dipl.oec.